ЦӀЕРМЕТДОШ. ЦӀЕРМЕТДЕШНИЙН ТАЙПАНАШ

Кхидолчу къамелан дакъошца дуьстича, цIерметдош, шен маьIне хьаьжжина, къаьсттина меттиг дIалоцуш ду, шен маьIнин агIонгахьара цIердешнашца а, билгалдешнашца а, терахьдешнашца а, куцдешнашца а юкъаметтиг йолуш делахь а. ЦIерметдешнийн маьIнин агIонгахьара йолу башхалла ю, царна чохь хIуманийн вовшашца йолчу юкъаметтигийн юкъара маьIна гайтар алсам хилар.
ЦIерметдешнийн маьIнин башхалла ю, цара ша къаьст тина схьаэцна хIума, мухалла, масалла, билгал ца еш, цхьа ХIума, мухалла, масалла кхечу хIуманца, мухаллица, масал лица йолчу юкъаметтигашка хьаьжжина, билгалъяр. Масала, хIокху предложенехь: Хьо деша дIаволало. Хьо бохучу цIерметдашо, къамел деш волчуьнца йолчу юкъаметтиге хьаьжжина, цхьа стаг билгалво. Схьаоьцур вай xIapa тайпа масал: Аудиторехь ткье пхиъ студент Ia. Аудиторехь массо а студент Iа.
Гуш ма-хиллара, хьалхарчу предложенехь аудиторехь болчу студентийн масалла билгалъяьккхина, амма и масалла билгалъяккхар юкъарчу терахьан юкъаметтигаца доьзна дац. Ткъа, цIерметдашо массо а аудиторехь болчеран а, юкъарчу масаллин а юкъаметтиг билгалйоккху.
Аудиторехь массо а ву ала цу чохь мел верг вагарварх тоам хуьлуш бац, хаа дезаш ду церан юкъара масалла. Цундела ала дезаш ду, хIуманан, мухаллин, масаллин цIе а ца йоккхуш, амма церан юкъара гайтар шена чохь долу лааме къамелан дакьа цIерметдош ду. ЦIерметдош вай дуьйцур ду, цуьнан морфологи бил галъяккхарца а, цIерметдешнийн коьрта синтаксически функ цеш билгалъяхарца а. ЦIерметдешнийн тайпанаш хIорш ду: яххьийн, гайта ран, тIеозоран, дерзоран, дерзоран-тIеозоран, хаттаран, къа стаман, къастамза, дацаран.
Яххьийн цIерметдешнаша къамелехь дакъа лоцурш бил галбоху, цундела яххьийн цIерметдешнийн цхьаллин те рахьехь а кхо юьхь ю, дукхаллин терахьехь а кхо юьхь ю. Хьалхарчу юьхьо къамел деш верг билгалвоккху. Деш долу къамел шена леринарг билгалвоккху шолгIачу юьхьо. Ткъа шех лаьцна дуьйцучу къамелехь вуьйцург билгалво кхоалгIачу юьхьо, цу юьхьо билгалвеш верг къамелехь дакъа лоцуш вац.
Нохчийн меттан яххьийн цIерметдешнийн башхалла, кхечу дуккха а долчу меттанийн а санна, хьалхарчу юьхьан дукхаллин терахьехь ши форма ю: вай, тхо: хьалхарниг – инклюзив (хьо юккъе лоцуш), шолгIаниг – экслюзив (хьо юккъе ца лоцуш). Цул сов, нохчийн меттан цIерметдешнийн башхалла ю, церан кхоалгIачу юьхьан шайн форма цахилар. Дуккха а кхидолчу меттанашкахь а санна, нохчийн маттахь цIерметдешнийн кхоалгIа юьхь гайтаран цIерметдешнех юьззина къаьстина яьлла яц, матто цхьацца гIулчаш цу aгIopхьа яьхнехь а (цунах лаьцна лахахь хьовса).
Яххьийн цIерметдешнийн лааме легадаларан кеп бен яц. Дожаршкахь яххьийн цIерметдешнийн хийцадаларан ша тайпа башхалла ю, цIердешнийн хийцадаларца дуьстича. ЦIерметдешнийн легадаларан коьрта некъ билгалбакха рехь дожарийн флексеш а, легалуш йолу лардаш а къасто еза, цул тIаьхьа билгалъяха еза цу лардашкахь хуьлуш йолу цхьацца йолу фонетически процессаш.

